**INDOKOLÁS**

Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendeletének (a továbbiakban: SZMSZ) módosítását az alábbi változás indokolják.

**1. §**

Kiskőrös Város Önkormányzata lehetőségei szerint pályázatokat nyújtott be különböző részben vagy egészben vissza nem térítendő támogatási forrás segítségével megvalósuló programok, fejlesztések megvalósítása céljából. Ezen programok kapcsán az önkormányzat tevékenységi köre bővül, a Kiskőrös Város Önkormányzatának kötelezően ellátandó és vállalt tevékenységeinek kormányzati funkciók számát és megnevezését az SZMSZ 2/B. melléklete tartalmazza, amelyben a szükséges tevékenységek kormányzati funkció számát és megnevezését szerepeltetni kell. Az SZMSZ 2/A. melléklete Kiskőrös Város Önkormányzata által kötelezően ellátott és önként vállalt feladatok jegyzékét tartalmazza, amely a képviselő-testület döntései és jogszabályi változások eredményeképp szintén módosításra kerül. Az SZMSZ 4. melléklete a Képviselő-testület által a polgármesterre átruházott hatáskörök jegyzéke. Kiskőrös Város Képviselő-testülete megalkotta Kiskőrös Város 2017. évi költségvetéséről szóló 4/2017. (II.16.) önk. rendeletét, amelyben - a korábbi évekhez hasonlóan – a polgármesterre a mellékletben felsorolt hatásköröket ruházta át.

**2. §**

A rendelet hatálybalépéséről rendelkezik.